open-index/open-wikipedia-markdown huggingface dataset:
Nattlandsfjellet

**Nattlandsfjellet** er et sørlig strøk av Årstad bydel i Bergen kommune, på grensen til Fana bydel. Området hadde pr 1. januar 2012 totalt 1.694 innbyggere.

Opprinnelig stavemåte var Natland, som er bevart av blant andre Natlandsveien borettslag. Navnet har ingenting med «natt» å gjøre, men en «nat», dvs en knatt eller knaus. Stavemåten som viser til navnets opprinnelige betydning, er bevart i Natlandsveien i Sortland.
                                                                                                                          
Strøket består av flere nabolag, blant annet Nattlandsfjellet, Nordre Nattlandsfjellet, Østre Nattlandsfjellet og Nattlandsrinden. 

Nattland barne- og ungdomsskole er ansvarlig for å ta inn elever fra området. Det finnes flere barnehager på Nattlandsfjellet.

Nattlandsfjellet er kjent for sin fine utsikt over byen og er de siste tiårene blitt besøkt av mange turister som ønsker å oppleve utsikten. Disse bussturene opp Nattlandsfjellet har i stor grad tatt slutt etter gjentatte naboklager og en konfrontasjon, der turistene ble spylt ned med hageslange.

Området er i Bergen ansett for å være attraktivt, noe som gjenspeiles i boligprisene. I Bergen kommunes levevilkårrating av byens strøk, kom Nattlandsfjellet ut på førsteplass med en toppscore på 1,7 på en skala der 1 er best og 10 er verst.

I august 2012 sto en ny kunstgressbane på Nattlandsrinden klar etter Nattlandsfjellets Vels ønsker.

## Referanser
Ferdinando Petruccelli della Gattina

**Ferdinando Petruccelli della Gattina** (født 28. august 1815 i Moliterno, død 29. mars 1890 i Paris) var en italiensk journalist, forfatter og politiker.

Faren hans, Luigi, var en lege og carbonari, moren Maria Antonia Piccininni var en adelskvinne fra Marsicovetere.

Han begynte som journalist i 1838 ved «Omnibus», senere flyttet han til Frankrike og arbeidet for avisen «La Presse», «Journal des débats», «Revue de Paris». I England arbeidet han for «The Daily News», «The Daily Telegraph» og «Cornhill Magazine».

I 1859 dro han som krigskorrespondent for å dekke den andre italienske frigjøringskrig og i 1871 den fransk-prøyssiske krig. I 1868 giftet han seg med en engelsk forfatter, Maude Paley-Baronet, som han møtte i London i 1867. 

Petruccelli døde i Paris i 1890, og hans lik ble kremert.

## Verker i utvalg
* *La rivoluzione di Napoli del 1848* (1850)
* *Rome and the papacy* (1859)
* *I moribondi del Palazzo Carignano* (1862)
* *Pie IX, sa vie, son règne, l'homme, le prince, le pape* (1866)
* *Memoirs of Judas* (1867)
* *Il re prega* (1874)
* *Il sorbetto della regina* (1875)
* *I suicidi di Parigi* (1878)
* *Memorie del colpo di stato del 1851 a Parigi* (1880)

## Referanser


## Eksterne lenker
*
Notre-Dame-basilikaen i Saigon

**Notre-Dame-basilikaen i Saigon** (vietnamesisk: *Nhà thờ Đức Bà Sài Gòn*) er en basilika i sentrum av Ho Chi Minh-byen i Vietnam. Den er et av de mest betydningsfulle byggverkene i byen. Denne teglsteinskirken ble reist mellom 1877 og 1883 i neoromansk stil. Katedralens to klokketårn er 58 meter høye. Den er hovedkatedralen til de sørvietnamesiske katolikkene. Erkebiskopen av Ho Chi Minh-byen, msgr. Jean-Baptiste Pham Minh Man, er en av Den katolske kirkes kardinaler.

Katedralen befinner seg i nordenden av Dong Khoi. Her feires det også messer på engelsk hver søndag. 

Foran kirken, på *Pariserkommuneplassen*, står det en statue av jomfru Maria.
Vapiano

**Vapiano** er en tysk restaurantkjede som selger italiensk mat. Konseptet er en pizza- og pastabar hvor maten lages på bestilling.

Vapiano ble etablert i 2002 av en gruppe tyske gründere for å tilby italiensk hurtigmat med høy kvalitet til lav pris. Selskapet har sitt hovedkontor i Köln. Kjeden består av over 140 restauranter i Europa, USA, Asia og Australia. I de nordiske landene finnes Vapiano i Stockholm, Göteborg, Malmö, Helsingfors og København.

Restaurantkjeden satser på rask selvbetjening der kunden får se sin matrett tillaget foran seg, kombinert med et smidig kortbetalingssystem med bruk av radiofrekvensidentifikasjon.

## Eksterne lenker
*
David Koechner

**David Michael Koechner** (født 24. august, 1962) er en amerikansk skuespiller, komiker, forfatter og musiker.

## Eksterne lenker
*
Rawbank

**Rawbank** er en bank fra Den demokratiske republikken Kongo. Den ble oppretta i 2001, og har hovedkontor i Kinshasa. Den har også kontorer i Matadi og Lubumbashi.

## Eksterne lenker
*
Ndjili

**Ndjili** er ei elv som renner gjennom Den demokratiske republikken Kongos hovedstad Kinshasa, hvor den renner sammen med Kongoelva. Elva fungerer som grense mellom distriktene Tshangu og Mont Amba.

Elva har gitt navn til Ndjili kommune og N'djili lufthavn.
Mangengenge

**Mangengenge** er et fjell i Den demokratiske republikken Kongo. Det befinner seg like sørøst for hovedstaden Kinshasa, om lag ti kilometer fra Ndjili internasjonale lufthavn. Det er en del av fjellkjeden Krystallfjella. Fjellet er 718 meter høyt.

Frédéric Etsou-Nzabi-Bamungwabi, som var erkebiskop av Kinshasa, tok i 1992 initiativ til å gjøre fjellet til et hellig sted, og det er nå et pilegrimsmål. Langs stien opp til toppen er det ei rekke krusifikser, og på toppen er det et stort kors.
Mbamu

**Mbamu**, også kjent som **M'Bamou** eller **Bamu**, er ei øy i Republikken Kongo. Den befinner seg i Malebodammen på grensa mellom Republikken Kongo og Den demokratiske republikken Kongo, en innsjø langs Kongoelva. Øya har et areal på om lag 180 km². I sørvest ligger Kinshasa, og i vest ligger Brazzaville.

I desember 1908 ble øya tildelt Frankrike etter en fransk-belgisk erklæring. I kraft av denne var det Republikken Kongo som fikk suverenitet over øya etter avkoloniseringen.

## Refereanser
Plassendale–Nieuwpoort-kanalen

**Plassendale–Nieuwpoort-kanalen** er en kanal i Belgia som ved stedet Plassendale i Oudenburg forbinder Brugge-Oostende kanal til elven Yser som så renner ut i Nordsjøen ved byen Nieuwpoort. Kanalen er forbundet med øvrige vannveier i Nieuwpoort via Nieuwpoort sluse. 

Kanalen har en lengde på ca 21 kilometer og en bredde på ca. 20 meter. Sidene av kanalen er støpt i armert betong.

Kanalen ble bygget i perioden 1632-1640 og ble bygget som en alternativ forbindelse ut til Nordsjøen via den tidligere elven Zwin. I løpet av åttiårskrigen hadde nederlenderne blokkert Flanderns adgang til havet og gjort Oostende til den viktigste havnen. Brugge–Oostende-kanalen fikk derfor konstruert en sluse ved Plassendale. Det var et behov for en rute til kysten som ikke ble påvirket av tidevann, og kanalen ble bygget og tatt i bruk også som en slepevei. 

I dag er den økonomiske betydningen av kanalen begrenset, men er et populært sted å seile. 

Det går mange klaffebroer over kanalen:
* Plassendale bro - Plassendale (Oudenburg)
* Zandvoorde bro - Oudenburg
* Gistel bro - Snaaskerke (Gistel)
* Leffinge bro - Leffinge (Middelkerke)
* Grinding bro - Slijpe (Middelkerke)
* Rattevalle bro - Rattevalle (Middelkerke)

## Eksterne lenker
*
Liefmans

**Liefmans Oudenaarde** er et belgisk bryggeri, kjent for sine særegne øl som Oud Bruin og Lambic. Grunnlagt i 1679. 

Etter en konkurs ble bryggeriet kjøpt opp av Duvel Moortgat.

## Eksterne lenker
*
Det Andre Teatret

**Det Andre Teatret** (**DAT**) er et teater som ligger i Ivan Bjørndals gate 9, mellom Sagene og Torshov i Oslo. Teatret ble åpnet høsten 2011 av improvisatorer fra Teater Liksom, som da holdt til i lokaler på Chateau Neuf i Oslo. De som startet teatret var Nils Petter Mørland, Mats Eldøen, Tony Totino, Veslemøy Mørkrid, med flere. Den selvstendige improgruppen Improtent har også vært sentral i driften av DAT.

Det Andre Teatret har improvisasjonsteater som hovedfokus, og ble i starten drevet utelukkende på frivillig basis, men har i årenes løp mottatt støtte til sin kunstneriske virksomhet fra ulike statlige og kommunale støtteordninger. 

Personer som har vært knyttet til teatret er blant annet Harald Eia, Mats Eldøen, Helén Vikstvedt, Thorbjørn Harr og Nils Petter Mørland.

Bygningen hvor teateret holder til var tidligere en del av Lilleborg fabrikker.

## Referanser
Ganzepoot

Ganzepoot sluse (nederlandsk: *Ganzepoot Nieuwpoort*) er et stort slusekompleks i den belgiske byen Nieuwpoort og er en viktig del av Europas vannveier. Slusen forbinder blant annet elven Yser med Nordsjøen.

Sluses navn «Ganzepoot» betyr «gåsefot» på nederlandsk, og refererer til hvordan slusene ser ut fra luften. 

Slusekomplekset består av seks hydrauliske sluser og blir betraktet som et kunstverk. Under første verdenskrig ble den originale slusen helt ødelagt ved det første slaget ved Ypres i oktober 1914. Etter krigen ble slusen bygget opp på nytt med mer moderne teknikk.

Følgende vannveier forbindes ved Nieuwpoort:
# Yser
# Plassendale-Nieuwpoort kanal
# Nieuwpoort-Dunkerque kanal
# Kreek van Nieuwdamme
# Slijk kanal
# Grote Beverdijk kanal
# Oude Veurne kanal
# Nordsjøen

## Referanser


## Eksterne lenker
* 
* Ganzepoot-website 
* Ganzepoot Nieuwpoort
Ånstad

**Ånstad** kan vise til:

*Ånstad, grend i Hadsel kommune i Nordland
*Ånstad, grend i Ibestad kommune i Troms
*Ånstad, tidligere fiskevær i Moskenes kommune i Nordland
*Ånstad, det historiske bygdesenteret i Skjåk kommune i Oppland
*Ånstad, sted i Sortland kommune i Nordland
*Etternavnet Ånstad
Polen under Paralympiske sommerleker 2012

**[[Polen]]** deltok med 101 deltakere i **[[Paralympiske sommerleker 2012]]** i London i Storbritannia. Troppen tok 36 medaljer og kom på 9.-plass på medaljestatistikken. 

## Se også
* Polen ved de paralympiske leker

## Eksterne lenker
* Resultater fra paralympic.org
Nieuwpoort–Dunkerque-kanalen

**Nieuwpoort–Dunkerque-kanalen** er en kanal som forbinder den belgiske byen Nieuwpoort med den franske havnebyen Dunkerque. Kanalen går parallelt med kystlinjen, kun to til fire kilometer fra Nordsjøen.

Kanalen starter ved Ganzepoot sluse hvor den har forbindelse til Plassendale-Nieuwpoort kanal. Etter nesten 19 kilometer på belgisk side av grensen fortsetter kanalen inn i Frankrike. Ved Dunkerque blir kanalen igjen forbundet med Nordsjøen.

Kanalen har også forbindelse til elven Yser ved byen Veurne via Lo kanal.

## Bilder

Nieuwpoort - Veurnesluis 1.jpg|Kanalen begynner ved Ganzepoot sluse.
Canauxdk.svg|Kanalens tilknytning ved Dunkerque, markert på kartet som «Canal de Furnes» 


## Eksterne lenker
*
Saltenpendelen

**Saltenpendelen** er navnet på det lokale togtilbudet på Nordlandsbanen mellom Bodø og Rognan som ble lansert i 2000.

Som en avledning av navnet på togtilbudet har i ettertid den tilsvarende strekningen på Nordlandsbanen blitt omtalt som **Saltenbanen**. Strekningen går langs kysten nord og øst for Skjerstadfjorden og har seks stasjoner, etter at Tverlandet holdeplass åpnet i 2015. Omtrent midt på strekningen, i Nordvika i Fauske kommune, ligger det nordligste punktet på Nordlandsbanen og dermed også det nordligste punktet direkte tilknyttet resten av det norske jernbanenettet (den nordligere Ofotbanen er bare tilknyttet Malmbanan i Sverige).

Saltenbanen ble bygd ferdig i perioden 1958 (Rognan–Fauske) til 1962 (Fauske–Bodø). Strekningen er på 80,99 km og har fra 13. desember 2015  elleve og ni avganger hver ukedag henholdsvis til og fra Bodø, hvorav hhv. sju og fem er lokaltog som del av Saltenpendelen. Toglinjen har kun enkeltspor, er ikke elektrifisert, og mangler moderne signalanlegg. Strekningen vil dog få det nye ERTMS-signalsystemet i 2022 ettersom Nordlandsbanen er blant de første banene som får systemet og utbyggingen starter nordfra.

Det er to godsterminaler langs strekningen; Fauske og Bodø. På Fauske stasjon lastes mye gods over på lastebiler for transport videre nordover på E6, mens Bodø ikke lenger har omlasting til videre langtransport etter at båtruten "Nordnorge-linjen" ble nedlagt i 2013. Det jobbes per 2015 med å gjenetablere denne linjen. Gods med destinasjon nord for fergen over Tysfjorden kjøres nå i høy grad gjennom Sverige til Narvik med godstoget Arctic Rail Express.

## Historie

Saltenbanen ble ferdiggjort i 1958 til fra Rognan til Fauske, og fire år etter, i 1962, ble endelig Saltenbanen og Nordlandsbanen ferdiggjort til Bodø. Senere har fire holdeplasser kommet til; Mørkved (1987), Valnesfjord (2001),Tverlandet (2015) og Oteråga stasjon 2018 mellom Tverlandet og Valnesfjord. Sistnevnte ligger like ved Forsvarets operative hovedkvarter.

## Materiell
Persontrafikken kjøres av SJ med Di 4 lok og B5 vogner på regiontogene til og fra Trondheim (samt to WLAB-2 sovevogner på nattogene), mens type 93 motorvogner brukes på lokaltogene og mellom-regiontogene Bodø-Mosjøen.

Godstrafikken kjøres av CargoNet med CD 312 lok.

## Linjekart
### Stasjonoversikt

|}

### Detaljkart

|}

## Galleri

Bodø jernbanestasjon.jpg|Bodø stasjon fra bysiden
Bodø stasjon.jpg|Oversiktsbilde over Bodø stasjon
Fauske stasjon.jpg|Fauske stasjon
Rognan stasjon.jpg|Rognan stasjon


## Referanser
Ånstad (Moskenes)

**Ånstad** (tidligere også skrevet *Evenstad*) var et fiskevær i Moskenes kommune i Nordland. Stedet ligger på østsiden av den sørlige delen av Moskenesøya, mellom Å og Lofotodden.

Ånstad ble utviklet som fiskevær i siste halvdel av 1800-tallet, da blant annet Gjert Gabrielsen investerte i båter, bygde fiskemottak og rorbuer, «væreierbolig», butikk og skole. I 1875 bodde det 40 personer der, og i perioden 1890-1915 var Ånstad et av de betydeligste fiskeværene i Vest-Lofoten. Men i likhet med flere andre fiskevær på den tida hadde ikke Ånstad havneforhold som egnet seg til motordrevne fiskebåter, og stedet ble avfolket da motorbåtene overtok utover på 1900-tallet. Væreier Gabrielsen flyttet til Sørvågen i 1918. Det var sommerbosetning på Ånstad til ut på 1940-tallet, men siden har stedet vært helt fraflyttet. I dag står bare en molo, båtstøer og noen hustufter igjen.

Poståpneriet *Evenstad i Lofoten* ble opprettet 1. oktober 1913 og nedlagt 1. april 1920. 15. juli 1920 ble det gjenopprettet som brevhus, *Evenstad*. Poststedet fikk navnet *Ånnstadvika* 2. mars 1934, men ble endelig nedlagt 1. juli 1952.

## Referanser


## Kilder
*Jens A. Gjertsen: Bygda som forsvant (i Lofotboka -07, s. 7-12)
*Bent Svinnung: Ånstad (Moskenesøy) (besøkt 21. september 2012)
*Poststedsdatabasen: Evenstad i Lofoten (besøkt 21. september 2012)
*Poststedsdatabasen: Evenstad (besøkt 21. september 2012)
Meskelplassen

**Meskelplassen** (også translitterert som *Meskal* eller *Mesqel*) er en plass i Addis Abeba i Etiopia. Den benyttes ofte til arrangementer, demonstrasjoner og festivaler. Den er særlig kjent for Meskelfestivalen, som feires hvert år på datoen 17. meskerem (27. september i den gregorianske kalenderen).
Merrabergtunnelen

**Merrabergtunnelen** er en 220 meter lang veitunnel i Molde kommune i Romsdal i Møre og Romsdal. Den ble utvidet i 1970-årene av arbeidere i Rødsand Gruber. Den var tidligere en del av fylkesvei 62, men ble i 2007 erstattet av Skrøotunnelen. Dette har ført til at tunnelen nå er privat eid av grunneier. Det er fortsatt mulig å kjøre gammelvegen, men dette er ikke anbefalt siden det ligger steiner i vegbanen og det er stor rasfare langs strekningen. Det er også ganske gjengrodd langs strekningen.

Strekningen Eidsøra-Sunndalsøra ble planlagt og påbegynt i 1930-årene. Okkupasjonsmakten ønsket sammenhengende vei fra Oppdal til Romsdalskysten og påskyndet med opp mot 400 mann på arbeidet. Strekningen var ferdig i 1948.

## Se også
* Skrøotunnelen

## Referanser


## Eksterne lenker
* Tidens Krav: Dragkamp om tunnelpenger
* Merrabergtunnelen på Google Streetview
Polen under Paralympiske vinterleker 1984

**[[Polen]]** deltok med 16 deltakere i **[[Paralympiske vinterleker 1984]]** i Innsbruck, Østerrike. Troppen tok 13 medaljer som var de første medaljene Polen vant under de paralympiske vinterleker. Polen endte på 9.-plass på medaljestatistikken.
__NOTOC__

## Se også
* Polen ved de paralympiske leker

## Eksterne lenker
* Resultater fra paralympic.org
Bjørndalslia

**Bjørndalslia** er et strøk i bydel Mørkved i Bodø, Nordland. Strøket består kun av bolighus, selv om mesteparten av Bjørndalslia er skog.   

Bjørndalsliakrysset er et kryss i lysløypenettet i Bodø, og binder lysløypa på sørsiden av Soløyvatnet sammen med Mørkved, og kommer ned til Mørkvedmarka, et strøk rett vest for Bjørndalslia. Bjørndalslia har ikke egen skole, men har barneskole på Mørkvedmarka og ungdomsskole på Hunstad. Bjørndalslia har kun Mørkvedmarka som nabostrøk.

## Referanser
Nikolaj Balbosjin

**Nikolaj Fjodorovitsj Balbosjin** (russisk: Николай Фёдорович Балбошин; født 8. april 1949 i Potsdam) er en tidligere sovjetisk bryter. Han vant OL-gull i gresk-romersk bryting i 1976. Han har også VM-gull fra 1973 og 1974.

## OL-medaljer
* 1976  Montréal  **Gull** i gresk-romersk bryting, tungvekt 

## Eksterne lenker
*
Jevgenij Sjvetsov

**Jevgenij Sjvetsov** (Евгений Швецов, født 28. februar 1988) er en russisk funksjonshemmet friidrettsutøver, som konkurrerer i klassen T36, som er én av syv klasser for utøvere med cerebral parese. Utøverne kan stå uten hjelpemidler. 

## Meritter
Ved Paralympiske sommerleker 2012 i London deltok han i tre øvelser, og fikk gull i alle disse. På 100 meter vant han finalen, med ny paralympisk rekord på 12,08 sekunder. På 400 meter satte han ny verdensrekord for sin klasse, med tiden 53,31, og slo sølvvinner Paul Blake med nesten et sekund. Også på 800 meter satte han ny paralympisk rekord i finalen, med tiden 2:05,32, der hans landsmann Artem Arefyev kom på andreplass, og Paul Blake tredjeplass. 

## Referanser


## Eksterne lenker
* London 2012 - Evgenii Shvetcov
* London 2012 - Resultater
Lofotboka

***Lofotboka*** er ei lokalhistorisk årbok for Lofoten som er blitt utgitt årlig siden 1978, sist høsten 2011 (Lofotboka -12). Den har artikler og bilder fra hele Lofoten. Redaktør og utgiver var Dag Sørli (død 2012), som ga ut årboka på sitt eget Lofotboka Forlag på Værøy.

## Eksterne lenker
* Lofotboka Forlag
Oppskredtunnelen

**Oppskredtunnelen** er en tunnel på fylkesvei 63 i Norddal og Stranda kommuner i Møre og Romsdal. Den er 604 meter lang, og ble åpnet i 1976.

## Se også
*Veitunneler i Norge

## Referanser


## Eksterne lenker
* Oppskredtunnelen på Google StreetView
Støver bydel

**Støver** er en bydel i Bodø, og er en av få bydeler som ikke er inndelt i strøk. Støver er også den eneste bydelen øst for Øvre Hunstadmoen uten skole, siden Støver skole ligger i strøket Bertnes i bydel Mørkved, uoffisielt fordi kommunen mente at Støver skole var et bedre navn enn Bertnes skole. Støver grenser mot Mørkved av Futelva, som renner fra Soløyvatnet og ned til Vallosen.
Lofotodden

**Lofotodden** er sørvestenden av Moskenesøya i Lofoten i Nordland. Området er den sørvestlige enden av den delen av Lofoten som ligger på de største øyene (men Lofot-kommunene Værøy og Røst ligger enda lengre ute). Mellom Lofotodden og den ubebodde øya Mosken i Værøy går Moskstraumen, en av de kraftigste tidevannsstrømmene i verden.

På vestsiden av Lofotodden utgjør Nordholmen og Sørholmen samt noen mindre småholmer og skjær Lofotodden naturreservat, som er etablert for å ivareta et viktig hekkeområde for sjøfugl. Lofotodden nasjonalpark ble opprettet i 2018 og omfatter hele «yttersida» av øya, samt den indre delen (mot Vestfjorden) fra Lofotodden og inn mot Å.

## Referanser


## Kilder
*Miljøstatus i Nordland: Lofotodden naturreservat (besøkt 21. september 2012)
Streketunnelen

**Streketunnelen** er en tunnel på fylkesvei 60 i Stranda kommune i Møre og Romsdal. Tunnelen er en del av hovedveien mellom tettstedene Hellesylt og Stranda. Den opprinnelige tunnelen stod ferdig i 1962 og var da 1080 meter lang. Som en del av rassikringsarbeidet på veien i perioden 2009–2016 mellom Hellesylt og Røyr innerst i Strandadalen har tunnelen blitt forlenget i begge ender og er i dag 3,8 km. lang. Formålet med denne og den nye Ljøtunnelen er å gi rassikker vei mellom Hellesylt og Stranda.

## Historie og rassikring
Opprinnelig gikk det ferge mellom tettstedene Hellesylt og Stranda. For å gjøre samferdselen bedre ble det i 1937 bestemt å anlegge vei mellom Hellesylt og Stranda via Ljøen og over til Herdalen innerst i Strandadalen. Arbeidene begynte først etter 2. verdenskrig i 1945 og veien med tunnelene stod ferdig i 1962. Streketunnelen sammen med de nå nedlagte Storfosstunnelen og Ljønibb- og Hamregjøltunnelen ga den veiforbindelse mellom tettstedene. Bakgrunnen for den lange byggetiden var små bevillinger i etterkrigsårene.

Det var flere punkter langs veien hvor det jevnlig gikk snøskred om vintrene. Dette førte til at Aspeflåna rasoverbygg ble bygd noen hundre meter sør for tunnelen i 1977 og Nyfonna rasoverbygg fra nordre innslaget og 211 meter mot nord i 1986.

I 2009 startet et stort prosjekt for å rassikre veien mellom Stranda og Hellesylt. Dette innebar at Streketunnelen ble rehabilitert og utvidet til T8,5-profil med 50 m2 tverrsnitt. Tunnelen ble deretter forlenget sørover mot Hellesylt med 1200 meter. Da denne delen åpnet i 2011 ble tunnelen 2,2&nbsp;km. lang. I neste byggetrinn ble tunnelen forlenget nordover mot Ljøen med 1905 m, denne siste forlengelsen stod ferdig i 2013 og ga tunnelen en totalt lengde på 3,8&nbsp;km. Største stigning er 6,8%. På Ljøen ble det bygd ny bro over Ljøelva med rasteplass og utsiktspunkt på østsiden mot fjorden. De gamle tunnelportalene til Streketunnelen ble stengt.

En del av tunnelmassene ble brukt til å legge opp raskjegler (skredvern) i Herdal ved nordre åpning på Ljønibbetunnelen.

## Se også
*Storfosstunnelen
*Ljønibb- og Hamregjøltunnelen

## Referanser
Morgenbladets forskerkåring

**Morgenbladets forskerkåring** var en premiering og artikkelserie i Morgenbladet i 2012. En jury utpekte 10 (det ble 11) norske forskere under 40.

140 forslag til yngre forskere ble vurdert av juryen. Juryen bestod av jurist Hans Petter Graver (leder), epidemiolog Camilla Stoltenberg, biolog Dag O. Hessen, statsviter Øyvind Østerud, sivilingeniør og TEKNA-leder Marianne Harg, litteraturforsker Petter Aaslestad, studentersamfunnsleder i Bergen Maria Dyrhol Sandvik og redaktør Cathrine Holst

## Vinnerne av forskerkåringen
* Jan Martin Nordbotten anvendt matematikk
* Gro Amdam biologi
* Bård Harstad samfunnsøkonomi
* Jørn R. T. Jacobsen strafferett
* Dag Trygve Truslew Haug filologi
* Terje Lohndal lingvistikk
* Johannes Skaar fotonikk
* Marianne Fyhn nevrovitenskap
* Thomas Hegghammer statsvitenskap og historie
* Kristine B. Walhovd og Anders M. Fjell nevrovitenskap

## Eksterne lenker
* Artikkelserie om forskerkåringen
Furenetunnelen

**Furenetunnelen** er en 47 meter lang veitunnel på europavei 39 i Volda kommune i Møre og Romsdal.

## Se også
*Veitunneler i Norge

## Referanser
Furnestunnelen

**Furnesunnelen** er en 178 meter lang veitunnel på fylkesvei 61 i Sula kommune i Møre og Romsdal.

## Se også
*Veitunneler i Norge

## Referanser
Geir Negård

**Geir Negård** (født 4. januar 1968) er en norsk dikter. Han ga i 2011 ut diktsamlingen *En sjel satt i brann* på bokforlaget Publica. Dette var hans debut som dikter.

## Eksterne lenker
* ''En sjel satt i brann'' på Facebook
* Intervju på bokstaver.no
PSY

**Park Jae-sang** (koreansk: 박재상; født 31. desember 1977) er en sørkoreansk rapper, låtskriver, danser og plateprodusent. Han er bedre kjent under artistnavnet **PSY** (koreansk:싸이). Han er kjent for sine humoristiske videoklipp og sceneopptredener og han har opptrådt på TV-programmer som *[[The Ellen DeGeneres Show]]*, *[[Extra (TV-program)|Extra]]*, *[[X-Man (TV-program)|Good Sunday: X-Man]]*, *[[Golden Fishery|The Golden Fishery]]* og *[[Saturday Night Live]]*.

PSY tok utdanning ved Boston University og Berklee School of Music, men fullførte aldri noen grad.

Musikkvideoen til låten «Gangnam Style» var den mest sette videoen på YouTube. Videoen er per februar 2022 blitt sett rundt  ganger.

## Diskografi
### Album

### Singler

## Filmografi
### Filmer
* Mong Jung Gi 2 (2005)
* Mong Jung Gi (2002)

### Programleder
; Liste over nåværende programmer
* M.net: *[[Superstar K4]]* (슈퍼스타 K4) Dommer (siden 2012)

## Referanser


## Eksterne lenker
* 
* 
* 
*
Gilderhammartunnelen

**Gilderhammartunnelen** er en 78 meter lang veitunnel på fylkesvei 6182  i Heim kommune i Trøndelag.

## Se også
*Veitunneler i Norge

## Eksterne lenker
* Gilderhammartunnelen på Google Streetview
Jørn R. T. Jacobsen

**Jørn Runar Tryggestad Jacobsen** (født 1977) er en norsk jurist og rettsteoretiker. Han er professor ved Universitetet i Bergen og har særlig forsket på strafferett. 

Jacobsen er utdannet i Bergen. Han tok doktorgraden i 2008 på avhandlingen «Fragment til forståing av den rettsstatlege strafferetten». Han er leder forskningsprosjektet *Criminal Law Theory – A New Norwegian Approach* ved Det juridiske fakultet i Bergen.  

## Priser og utmerkelser
* 2012 ble han i Morgenbladets forskerkåring utpekt som en av de 11 mest fremtredende norske forskere under 40 år. 
* 2011 Nils Klim-prisen fra Holbergstiftelsen 
* 2009 Fridtjof Nansens belønning for yngre forskere 
* 2008 Meltzerprisen for yngre forskere 

## Referanser
 

## Eksterne lenker

* morgenbladet.no Styrker fundamentet portrettintervju i forbindelse med Morgenbladets forskerkåring
Goksøyrtunnelen

**Goksøyrtunnelen** er en 159 meter lang veitunnel på fylkesvei 18 i Herøy kommune i Møre og Romsdal. Den ble bygget mellom 1934–1937 som en del av oppgraderingen av strekningen Runde–Goksøyr. Den var da 130 meter lang. I 1966-67 ble tunnelen utvidet og fikk betongoverbygg i hver ende. Den er nå 159 meter lang. Gamleveien kan skimtes ovenfor tunnelåpningen på vestsiden og til høyre for åpningen på østsiden.

## Galleri

Runde_tunnel_01.jpg|Goksøyrtunnelen, østside
Runde_tunnel_02.jpg|Goksøyrtunnelen, vestside


## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* Goksøyrtunnelens vestside på Google StreetView
* Goksøyrtunnelens østside på Google StreetView
* Finn.no kart flyfoto fra 1965 over Goksøyrtunnelen
Eritreas nasjonalforsamling

**Eritreas nasjonalforsamling** har 104 medlemmer, 64 medlemmer utnevnt og 40 medlemmer som representerer medlemmene av sentralkomiteen i PFDJ. Ifølge IPU har parlamentet 150 indirekte valgte medlemmer. Nasjonalforsamlingen ble komponert i februar 1992. 

Nasjonalforsamlingen møtte senest i 2002, fra da av har den lovgivende funksjonen vært utført av presidenten.

Da Eritrea var forent med Etiopia mellom 1952 - 1962 var parlamentet den lovgivende forsamling.

## Referanser
Halsatunnelen

**Halsatunnelen** er en 144 meter lang veitunnel på europavei 136 i Rauma kommune i Møre og Romsdal. Tunnelen er av betong og går som kulvert under Raumabanen. Den ble åpnet i juli 2006. Tunnelen inngikk som del av utbedring og delvis ny trase mellom Sogge bru og Horgheimseidet. Dette anlegget fjernet flaskehalser på E136 særlig knyttet til Raumabanens kryssing av hovedveien. Tidligere var det tre jernbaneunderganger (Halsa, Eia og Venge), etter omlegging er Halsatunnelen den eneste på hovedveien.

## Se også
*Veitunneler i Norge

## Referanser
Hatlaåstunnelen

**Hatlaåstunnelen** er en veitunnel i Ålesund i Møre og Romsdal. Tunnelen er en del av  E136. Den er 323 meter lang. 

## Se også
* Veitunneler i Norge
* Undersjøiske veitunneler i Norge

## Referanser


## Eksterne lenker
* Hatlaåstunnelen på Google StreetView
Ransäter

**Ransäter** er kirkebyen i Ransäters socken og en tettsted i Munkfors kommune i Värmland, Sverige.

## Bygninger

I Ransäter ligger bygninger til minne om kjente personer og kulturpersonligheter. I Ransäters bruksherrgård (også kalt *Geijersgården*) ble Erik Gustaf Geijer født.

Tage Erlander ble født her i 1901 og da han døde i 1985 ble han begravet her. Den 13. juni 1987 ble museet Erlandergården innviet. Erlandergården er et hus med 3 etasjer, på andre etasje bodde Erlander og hans familie da han var barn og han gikk i folkeskole på første etasje der folkeskolen lå, hans far var lærer der.

## Referanser
Helgehorntunnelen

**Helgehorntunnelen** er en 1&nbsp;160 meter lang veitunnel gjennom fjellet Helgehornet på fylkesvei 653  i Ørsta kommune i Møre og Romsdal.

## Se også
*Veitunneler i Norge
*Undersjøiske veitunneler i Norge

## Eksterne lenker
* Helgehorntunnelen på Google Streetview
Gro Amdam

**Gro Vang Amdam** (født 22. februar 1974) er en norsk biolog oppvokst i Molde kjent for sin forskning på aldring og honningbier. 

Hun tok hovedfag i naturforvaltning på Norges landbrukshøgskole i 1999, og mottok dr.scient. i 2003 for sin avhandling om regulering av aldring hos honningbien.  Hun er professor ved Arizona State University der hun i 2005 etablerte *Amdam Lab* og ble kjent da hun klarte å reversere honningbiens aldringsprosess.  Fortsatt er hun tilknyttet Norge som  forsker ved Institutt for kjemi, bioteknologi og matvitenskap ved Norges miljø- og biovitenskapelige universitet  (NMBU).  I 2012 fremkom det at hun hadde påvist forlenget liv i honningbier som drakk vin og ble  i Morgenbladets forskerkåring utpekt som en av de 11 mest fremtredende norske forskere under 40 år. 
## Referanser


## Eksterne lenker
Formel 1-sesongen 1961

**Formel 1-sesongen 1961** var den tolvte sesongen av FIAs Formel 1-verdensmesterskap. Sesongen startet 14. mai 1961 og ble avsluttet 8. oktober etter åtte løp. Phil Hill vant førermesterskapet, etter at hans teamkamerat og rival Wolfgang von Trips omkom under Italias Grand Prix, årets nest siste løp. Ferrari vant sitt første konstruktørmesterskap.

## Oppsummering av sesongen
Dette var første år med 1,5-liters motorer, og sesongen ble dominert av et gody forberedt Ferrari-team. Det var bare Stirling Moss, som kjørte en utdatert Lotus, som klarte å slå Ferrariene på to baner hvor hans førerferdigheter oppveide Ferraris fordel i kraft. Giancarlo Baghetti, som kjørte en privat påmeldt Ferrari, vant Frankrikes Grand Prix i sitt debutløp i mesterskapet. Han er den eneste som har klart dette, bortsett fra Nino Farina, som vant det aller første løpet i F1-mesterskapet i . Baghetti hadde også vunnet to Formel 1-løp utenom verdensmesterskapet, i Siracusa og Napoli, men seieren i Frankrike var hans eneste i verdensmesterskapet. Kampen om mesterskapet mellom Ferraris hovedførere, Phil Hill og Wolfgang von Trips, endte i tragedie på Monza, hvor von Trips og 14 tilskuere omkom da han krasjet inn i en tribuneseksjon etter en kollisjon med Jim Clark. Hill vant deretter verdensmesterskapet, som den første amerikanske føreren. 

I og med endringen i motorformelen og introduseringen av USAs Grand Prix ble Indianapolis 500 droppet fra mesterskapet.

Poengsystemet for førermesterskapet ble endret ved at antall poeng til løpsvinneren ble økt fra åtte til ni. For konstruktørmesterskapet var imidlertid poengsystemet uendret, med åtte poeng for seier.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1961.

## Sluttresultater 1961
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de fem beste av de åtte løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Det ble det i konstruktørmesterskapet gitt poeng til de første seks plassene med henholdsvis 8, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de fem beste av løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1961, som ikke inngikk i verdensmesterskapet.

## Referanser


## Eksterne lenker
*
Coventry Climax

**Coventry Climax** var en britisk produsent av gaffeltrucker, brannpumper og spesialiserte motorer. Fra  til  var de motorleverandør i Formel 1. Climax-drevne biler vant verdensmesterskapet både for førere og konstruktører fire ganger i denne perioden, i 1959 og 1960 med Jack Brabham og Cooper og i 1963 og 1965 med Jim Clark og Lotus.

Selskapet ble startet i 1903 og gikk konkurs i 1986.

## Referanser
Skuggetunnelen

**Skuggetunnelen** er en 183 meter lang veitunnel på E136 i Ålesund kommune i Møre og Romsdal.

## Referanser


## Se også
*Veitunneler i Norge
*Undersjøiske veitunneler i Norge
Sølvmark

**Sølvmark** var en myntenhet som var i bruk Storfyrstedømmet Finland fra 1860 til 1917. Myntenheten ble innført av Finlands bank i 1860 for å erstatte russisk rubel i forholdet 4 rubel = 1 mark, og ble knyttet til sølvmyntfoten i 1865. I 1878 innførte Finland *de facto* gullstandarden, og preget egne 10 og 20 Mark av gull (gullmark) fra 1878 til 1913. Etter at Finland oppnådde selvstendighet i 1917 ble gullstandarden opphevet. 

Sølvmynter med valøren 1 mark ble preget i følgende årstall:

*1864
*1865
*1866
*1867
*1870
*1872
*1874
*1890
*1892
*1893
*1907
*1915

En sølvmark ble definert slik at et pund tilsvarte 94.48 mark i sølvmynter.
 
Storfyrstedømmet Finland preget også mynter med valørene 50 penny og 25 penny. Motivet var det samme, men myntene var mindre og lettere.
Rogaland idrettskrets

**Rogaland idrettskrets** (stiftet 4. november 1945) er et felles organ for alle idrettslag, idrettsråd og særkretser i Rogaland som er tilsluttet 
Norges idrettsforbund og olympiske og paralympiske komité.

Rogaland Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Rogaland Arbeideridrettskrets til *Rogaland Idrettskrets*.

Idrettskretsen har til formål å jobbe for gode rammebetingelser for idretten, og skal arbeide med:
* Lovpålagte oppgaver og saker av felles interesse for idretten.
* Idrettspolitiske innsatsområder, spesielt overfor Rogaland fylkeskommune, regionale organer/etater og kommunene, for å styrke idrettens rolle og bedre idrettslagenes rammevilkår.
* Service- og støtteoppgaver overfor idrettsråd, særkretser og idrettslag for å styrke aktivitets-, kompetanse- og anleggsutviklingen.
* Informasjons- og opplysningsvirksomhet om idrettens verdier og verdiskaping.

Rundt hver fjerde rogalending er medlem av kretsens idrettslag. Rundt 50 særforbund er representert i kretsen, gjennom over 550 lokale idrettslag. Rundt halvparten av særforbundene har i tillegg et kretsstyre eller regionsapparat.

## Kretsens ledere
* Harald Hansen, Skjalg IL (1945–1946)
* Olav Rostrup, Sandnes IL (1947–1951)
* John Sebøe, Stavanger MSL (1952)
* Magne Lura, Sandnes SLK (1953–1958)
* Sigurd Kristiansen, Stavanger GK (1959–1960)
* John Magnus Larsen, Skjalg IL (1961–1965)
* Magne Lura, Sandnes SLK (1965–1973)
* Johannes Grødem, Randaberg IL (1973–1975)
* Magne Westerheim, Sandnes IL (1975–1977)
* Odd Fladen, Ulf FK (1977–1983)
* Audhild Ulland, Vindafjord IL (1983–1988)
* Thor Henning Larsen, Taxisport BIL (1988–1993)
* Leif Skandsen, Egersund IK (1993–1995)
* Einar Johan Skandsen, Nærbø IL (1995–1997)
* Magnar Haga, Tysvær Kano & Kajakklubb (1997–1999)
* Kåre Strand, Ganddal IL (1999–2003)
* Hans Olav Braut, Orre IL (2004–2005)
* Unn Birkeland, Ålgård SK (2005–2008)
* Tor Arvid Bruskeland, Sola FK (2008–2010)
* Asle Torland, Ogna Golfklubb (2010–2016)
* Åge Olsen, Stavanger Bokseklubb (2016–2018)
*John Arve Hveding, Kopervik IL (2018–)

## Kilder
* Johs Melkevik (1994): Idrettens historie i Rogaland : 1919-1994
* Rogaland Idrettskrets, RIKsberetning 2014/15

## Eksterne lenker
*
Remmemtunnelen

**Remmemtunnelen** er en 58 meter lang veitunnel på europavei 39 i Vestnes kommune i Møre og Romsdal.

## Se også
*Hellandstunnelen
*Veitunneler i Norge

## Eksterne lenker
* Remmemtunnelen på Google StreetView
Remefjelltunnelen

**Remefjelltunnelen** er en 617 meter lang veitunnel på fylkesvei 659 i Ålesund kommune i Møre og Romsdal.

I 1936 fantes vei over Remefjellet (Remmefjellet) mellom Håvika via Reme og Slyngstad, men den var ikke brukbar for biltrafikk. I 1938 var strekningen Brattvåg-Reme ferdig til bruk, mens tunnel gjennom fjellet kom etter krigen. Olav Oksvik åpnet den første Remefjelltunnelen 11. august 1954.. 

## Se også
*Veitunneler i Norge

## Referanser


## Eksterne lenker
* Remefjelltunnelen på Google StreetView
Bård Harstad

**Bård Harstad** (født 1973) er en norsk samfunnsøkonom og professor i politisk økonomi ved Stanford University. Harstad har særlig forsket på politisk økonomi, miljø/klimaøkonomi, og har gjennom publisering i de fremste samfunnsøkonomitidsskriftene utmerket seg som en av de fremste innenfor miljøøkonomi på verdensbasis. Harstad er redaktør for den svært anerkjente journalen *Review of Economic Studies.*   

Harstad er første nordmann som har mottatt alle de tre hovedstipendene til Det europeiske forskningsrådet (ERC): Starting Grant, Consolidator Grant, og Advanced Grant.   
## Bakgrunn og utdanning
Harstad har et årsstudium i fysikk og matematikk fra NTNU, og er utdannet samfunnsøkonom fra Universitetet i Oslo. Han skrev doktorgrad i samfunnsøkonomi ved Stockholms Universitet med forskningsopphold ved Harvard University. Han er tidligere professor ved Økonomisk institutt, Universitetet i Oslo og er professor II ved Toulouse School of Economics. Han har undervist ved Harvard University, Massachusetts Institute of Technology, samt holdt The Max McGraw Chair in Management and the Environment ved Kellogg School of Management, Northwestern University.

## Priser og utmerkelser

* 2023 HumSam prisen.
* 2022 ERC Advanced Grant for *Environmental Exploitation of Political Economics.*
* 2021 Fellow, Econometric Society.
* 2021 Fellow, Society for the Advancement of Economic Theory.
* 2019 Erik Kempe Award for *Conservation Contracts and Political Regimes.*
* 2019 Fellow, European Economic Association.
* 2019 Det Norske Videnskaps-Akademi.
* 2016 ERC Consolidator Grant for *The Economics and Politics of Conservation.*
* 2013 Erik Kempe Award for *Buy Coal! A Case for Supply-Side Environmental Policy.*
* 2013 Fridtjof Nansens belønning for yngre forskere. 
* 2012 ERC Starting Grant for *General Institutional Equilibrium.*
* 2012 Utpekt som en av de 10 mest fremtredende norske forskere under 40 år i Morgenbladets forskerkåring.
* 2008 Agnar Sandmo Junior Visiting Fellowship. 
* 2006 Arnbergska Priset for doktorgradsavhandlingen ved Stockholms universitet.

## Referanser
 

## Eksterne lenker

* *[https://www.gsb.stanford.edu/faculty-research/faculty/bard-harstad Hjemmeside Stanford]*
* morgenbladet.no *[http://morgenbladet.no/forskerkaringen/2012/regner_med_politikk Regner med politikk]* portrettintervju i forbindelse med Morgenbladets forskerkåring 14.09.2012
Christopher Juul-Jensen

**Christopher Juul-Jensen** (født 1989) er en dansk landeveissyklist, som sykler for UCI WorldTourlaget Orica-GreenEDGE. Han har bodd 16 år i Irland og har kjørt mange år for Glud & Marstrand Horsens.

## Meritter

;2007
:Sammenlagt + én etappeseier, Tour du Pays de Vaud
;2009
:Odder
;2010
:Hammel
:8.-plass, U23 Liège–Bastogne–Liège 
;2011
:Sammenlagt, Coupe des nations Ville Saguenay
;2015
:Dansk mester i temporitt
:Sammenlagt, Danmark rundt
;2018
:4. etappe, Sveits rundt

## Referanser


## Eksterne lenker
*
Takashi Miyazawa

**Takashi Miyazawa** (født 27. februar 1978) er en japansk landeveissyklisk. Han sykler for  Vini Fantini-Nippo-De Rosa.

## Meritter

;2006
:4. etappe, Tour of Siam
:2. etappe, Tour de Hokkaido
:Tour de Okinawa
;2007
:1. etappe, Tour of Japan
:Asia-mester landevei
:Tour de Okinawa
;2008
:3.-plass, Asia-mesterskapet landevei
:Sammenlagt, Tour de Hokkaido
;2009
:Sammenlagt, Tour de Hokkaido
::1. og 5. etappe
;2010
:3. og 4. etappe, Tour de Taiwan
:2.-plass, Asia-mesterskapet landevei
: Nasjonal mester Landevei
:Prologen, Kumano
:2. etappe, Vuelta Ciclista a León
:Kumamoto International Road Race
;2011
:Izegem
:5.-plass, Paris–Brussel

## Referanser


## Eksterne lenker
* 
*
Eline Gleditsch Brustad

**Eline Gleditsch Brustad** (født 25. september 1994) er en norsk syklist som fikk sølv i landeveisritt ved junior-VM i september 2012. Hun har vokst opp i Asker, og sykler for Asker Cykleklubb og går på Norges Toppidrettsgymnas.

## Meritter

;2012
:Sølv - VM i landeveissykling 2012, landeveisritt junior (64,5 km)
:4.-plass - NM Rundbane 
:3.-plass - NM fellesstart, junior, 72 km
:2.-plass - Eidsvollrittet 85,2 km
:2.-plass - Eidsvollrittet 54,8 km
:1.-plass - NC Rundbane, ritt 1
;2011
:2.-plass - Norges Cup Landevei, ritt 5
:1.-plass - Scott Cup 2011, ritt 8 (Årbogen)
:1.-plass - Scott Cup 2011, ritt 4
:1.-plass - Nissan Cup, ritt 8 (Holmen)
:2.-plass - NC Rundbane, ritt 7
:1.-plass - NM Rundbane 4 runder
:1.-plass - NC Rundbane 6 - Festningsrittet
:5.-plass - NM Landevei fellesstart
:2.-plass - Norges Cup Landevei, ritt 3
:1.-plass - NC Rundbane, ritt 2
:1.-plass - NC Rundbane, ritt 1
;2010
:1.-plass - UM tempo 
:2.-plass - UM fellesstart 

## Referanser


## Eksterne lenker
* 
* Merida Ritt Ranking - Eline Gleditsch Brustad
Fyrdsbergtunnelen

**Fyrdsbergtunnelen** er en veitunnel i Volda kommune i Møre og Romsdal. Den er 1185 meter lang og er en del av europavei 39.

## Galleri

## Se også
*Veitunneler i Norge

## Referanser
Terra nullius

**Terra nullius** er et latinsk uttrykk fra romerretten og betyr «land som ikke tilhører noen». Uttrykket benyttes i internasjonal rett for å beskrive et område som aldri har vært underlagt en stats herredømme. Herredømme over et område som anses som terra nullius kan oppnås ved annektering.
Île de Montréal

**Île de Montréal** («Montréal-øya») er den største øya i Hochelagaarkipelet i St. Lawrence-elva ved samløpet denne og elva Ottawa i provinsen Québec i Canada. Den overveiende delen av arealet til Canadas nest største by, Montréal, ligger på øya, og hele 25% av innbyggerne i Québec bor på øya. Med en befolkning på over 1,8 millioner er den mest folkerike øya i Canada, og den av verdens ferskvannsøyer som har størst befolkning.

Øya, som har en bumeranglignende form, har et areal på knapt 500 kvadratkilometer. Den er om lag 50 kilometer lang og 16 kilometer på det breieste. Øya avgrenses av Lake St. Louis i sør, og St. Lawrence-elva i sørøst. I vest avgrenses øya av  Lac des Deux-Montagnes og i nordvest av elva Rivière des Prairies.

## Referanser


## Eksterne lenker
*
Polen under Paralympiske vinterleker 1988

**[[Polen]]** deltok med 18 deltakere i **[[Paralympiske vinterleker 1988]]** i Innsbruck, Østerrike. Troppen tok 8 medaljer og endte på 12.-plass på medaljestatistikken.
__NOTOC__

## Se også
* Polen ved de paralympiske leker

## Eksterne lenker
* Resultater fra paralympic.org
Australia under Paralympiske vinterleker 1994

**[[Australia]]** deltok med 6 deltakere i **[[Paralympiske vinterleker 1994]]** på Lillehammer. Troppen tok 9 medaljer og endte på 9.-plass på medaljestatistikken.
__NOTOC__
## Se også
* Australia ved de paralympiske leker

## Referanser

## Eksterne lenker
* Resultater fra paralympic.org
Polen under Paralympiske vinterleker 1992

**[[Polen]]** deltok med 13 deltakere i **[[Paralympiske vinterleker 1992]]** i Albertville, Frankrike. Troppen tok 5 medaljer og endte på 10.-plass på medaljestatistikken.
__NOTOC__

## Se også
* Polen ved de paralympiske leker

## Eksterne lenker
* Resultater fra paralympic.org
Australia under Paralympiske vinterleker 1980

**[[Australia]]** deltok med 2 deltakere i **[[Paralympiske vinterleker 1980]]** på Geilo. Troppen tok ingen medaljer  i de første paralympiske vinterlekene Australia deltok i.
__NOTOC__
## Alpin skiidrett
::Alpin skiidrett under Paralympiske vinterleker 1980

* Deltaker
** Kyrra Grunnsund 

## Langrenn
::Langrenn under Paralympiske vinterleker 1980

* Deltaker
** Peter Rickards

## Se også
* Australia ved de paralympiske leker
## Referanser

## Eksterne lenker
* Resultater fra paralympic.org
Australia under Paralympiske sommerleker 1960

**[[Australia]]** deltok i **[[Paralympiske sommerleker 1960]]** i Roma i Italia. Troppen bestod av seks utøvere, fem menn og en kvinne.  De australske utøverne vant 10 medaljer, 3 gull, 6 sølv og 1 bronse - de endte på sjuendeplass på medaljetabellen.

## Se også
* Australia under de paralympiske sommerleker
* Australia under Sommer-OL 1960

## Referanser


## Eksterne lenker
* Resultater fra paralympic.org
Polen under Paralympiske vinterleker 1998

**[[Polen]]** deltok med 26 deltakere i **[[Paralympiske vinterleker 1998]]** i Nagano, Japan. Troppen tok 2 medaljer og endte på 21.-plass på medaljestatistikken.
__NOTOC__
## Se også
* Polen under de paralympiske leker
## Referanser

## Eksterne lenker
* Resultater fra paralympic.org
Saturns norrøne måner

**[[Saturn]]s norrøne måner** er en stor gruppe av retrograde irregulære måner. De har store halvakser på 12–24&nbsp;Gm, inklinasjoner på 136–175° og eksentrisiteter på 0,13–0,77.

I motsetning til de inuittiske og galliske gruppene er baneparameterne spredt og gruppen er sannsynligvis sammensatt av en rekke undergrupper med mer homogene fysiske og baneegenskaper. For eksempel antas det at satellitter med inklinasjoner på ca. 174 grader er blitt til av minst to undergrupper.

Åtte andre måner danner Skathi-undergruppen. De har store halvakser fra 15–20&nbsp;Gm og inklinasjoner fra 147–158°. Narvi danner en separat undergruppe med Bestla.

Skissen illustrerer den norrøne gruppen i forhold til de andre irregulære månene til Saturn. Eksentrisiteten til banen representeres av de gule segmentene (som strekker seg fra perisenteret til aposenteret) med inklinasjonen vist på Y-aksen.

De norrøne månene er, etter stigende avstand fra Saturn:
* Phoebe
* Skathi (undergruppen Skathi)
* S/2007 S 2
* Skoll (undergruppen Skathi)
* Greip
* Hyrrokkin (undergruppen Skathi)
* S/2004 S 13
* S/2004 S 17
* Jarnsaxa
* Mundilfari
* S/2006 S 1 (undergruppen Skathi)
* Narvi (undergruppen Narvi)
* Bergelmir (undergruppen Skathi)
* Suttungr
* S/2004 S 12
* S/2004 S 7
* Hati
* Bestla (undergruppen Narvi)
* Farbauti (undergruppen Skathi)
* Thrymr
* S/2007 S 3
* Aegir
* S/2006 S 3 (undergruppen Skathi)
* Kari (undergruppen Skathi)
* Fenrir
* Surtur
* Ymir
* Loge
* Fornjot

Den internasjonale astronomiske union (IAU) reserverer navn hentet fra norrøn mytologi til disse månene. Unntaket er Phoebe, den største av de, som ble oppdaget lenge før de øvrige.

## Eksterne lenker
*  S. Sheppards klassifisering av Saturns irregulære måner
Saturns galliske måner

**Saturns galliske måner** er en dynamisk gruppering av prograde irregulære måner med lignende baner. De har store halvakse på 16–19&nbsp;Gm, inklinasjoner på 35–40° og eksentrisiteter rundt 0,53.

Den internasjonale astronomiske union (IAU) henter navn fra gallisk mytologi for disse månene.

Gjennomsnittlige baneelementer første til at oppdagerne postulerte en felles opprinnelse for gruppen i bruddet av et større legeme.

Skissen illustrerer den norrøne gruppen i forhold til de andre irregulære månene til Saturn. Eksentrisiteten til banen representeres av de gule segmentene (som strekker seg fra perisenteret til aposenteret) med inklinasjonen vist på Y-aksen.

De fire medlemmene av gruppen er, i stigende avstand fra Saturn:
* Albiorix
* Bebhionn
* Erriapus
* Tarvos

## Referanser

* Efemerider from MPC
* Gjennomsnittlige baneparametre from JPL

## Eksterne lenker
*  David Jewitt pages
*  Scott Sheppard pages
Saturns inuittiske måner

**Saturns inuittiske måner** er en dynamisk gruppering av prograde irregulære måner med lignende baner. De har store halvakser på 11–18&nbsp;Gm, inklinasjoner på 40–50° og eksentrisiteter på 0,15–0,48.

Skissen illustrerer den norrøne gruppen i forhold til de andre irregulære månene til Saturn. Eksentrisiteten til banen representeres av de gule segmentene (som strekker seg fra perisenteret til aposenteret) med inklinasjonen vist på Y-aksen.

De fem månene i gruppen er, etter stigende avstand fra Saturn:
* Kiviuq
* Ijiraq
* Paaliaq
* Siarnaq
* Tarqeq

Den internasjonale astronomiske union (IAU) reserverer navn hentet fra inuittenes mytologi til disse månene.

## Referanser

Mean orbital parameters from JPL
Lillemor

**Lillemor** er et navn og kallenavn i Norge og Sverige, og betyr helt enkelt «lille mor». Navnet er mest i Norge som kallenavn, dvs. et navn som brukes i stedet for det formelle fornavnet, særlig blant familie og venner. I borgerlige familier i Norge var det tidligere ganske vanlig at man hadde et slikt kallenavn som var et annet navn enn ens formelle fornavn. Lillemor er også brukt som døpenavn (formelt fornavn). I 2023 var det 41 kvinner som hadde Lillemor som sitt første fornavn i Norge, derav 14 som hadde det som sitt eneste fornavn.

## Referanser